Document ID: 32015R0458

KOMISSION ASETUS (EU) 2015/458,
annettu 19 päivänä maaliskuuta 2015,
lyhyen aikavälin tilastoista annetun neuvoston asetuksen (EY) N:o 1165/98 täytäntöönpanosta Euroopan laajuisten otantajärjestelmien perustamisen osalta annetun asetuksen (EY) N:o 657/2007 muuttamisesta
(ETA:n kannalta merkityksellinen teksti)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon lyhyen aikavälin tilastoista 19 päivänä toukokuuta 1998 annetun neuvoston asetuksen (EY) N:o 1165/98 (1) ja erityisesti sen 17 artiklan kolmannen alakohdan yhdessä sen ensimmäisen alakohdan d alakohdan kanssa,
sekä katsoo seuraavaa:
(1)
Asetuksella (EY) N:o 1165/98 luodaan yhteiset puitteet lyhyen aikavälin eurooppalaisille suhdannetilastoille.
(2)
Komission asetuksessa (EY) N:o 657/2007 (2) vahvistetaan säännöt ja edellytykset, joita sovelletaan lyhyen aikavälin tilastoja koskeviin Euroopan laajuisiin otantajärjestelmiin osallistuvien jäsenvaltioiden suorittamaan tiedonsiirtoon. Näillä säännöillä Euroopan laajuisia otantajärjestelmiä koskevat edellytykset voidaan mukauttaa perusvuoden muuttumiseen.
(3)
Kaikkien lyhyen aikavälin tilastojen indikaattoreiden Euroopan laajuisten aggregaattien tuottamisessa käytettävät painotukset päivitettiin vuonna 2013. Perusvuoden muuttaminen johti niiden NACE-toimialojen ja CPA-tuoteluokkien tarkistamiseen, jotka oli valittu Euroopan laajuisiin otantajärjestelmiin osallistuville jäsenvaltioille. NACE-toimialojen ja CPA-tuoteluokkien valintaa olisi mukautettava, jotta se vastaisi yksittäisten NACE-toimialojen ja CPA-tuoteluokkien relevanssissa viime vuosina tapahtuneita muutoksia.
(4)
Sen vuoksi asetusta (EY) N:o 657/2007 olisi muutettava.
(5)
Tässä asetuksessa vahvistetut toimenpiteet ovat Euroopan tilastojärjestelmää käsittelevän komitean lausunnon mukaiset,
ON HYVÄKSYNYT TÄMÄN ASETUKSEN:
1 artikla
Korvataan asetuksen (EY) N:o 657/2007 liite tämän asetuksen liitteellä.
2 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 19 päivänä maaliskuuta 2015.

Labels: 12
19